ROMANIA

JUDEŢUL MUREŞ

COMUNA ACĂȚARI

CONSILIUL LOCAL

**H O T Ă R Â R E A nr.74**

**din 5 decembrie 2024**

**privind avizarea încheierii unui act adiţional la contractul de delegare a gestiunii activităților de sortare a deșeurilor reciclabile, compostare a biodeșeurilor și transfer a deșeurilor prin exploatarea Stației de Sortare, Compostare și Transfer Cristești din județul Mureș**

Consiliul local Acățari, întrunit în şedinţa ordinară din data de 5 decembrie 2024;

Luând act de raportul 7837/2024, referatul de aprobare al Primarului Acățari, în calitate de iniţiator, înregistrată cu nr. 7845/2024 şi de raportul comisiei de specialitate a Consiliului local,

Ţinând cont de prevederile art.10 secțiunea 2 alin. (1), (2), (3) și (4), coroborate cu cele ale art.30 din Contractul de delegare nr. 1491/07.03.2024 încheiat cu Asocierea SC IRIDEX GROUP SRL (lider de asociere) – SC IRIDEX GROUP SALUBRIZARE SRL, ale art.33 din Ordinul președintelui ANRSC nr.640/2022 privind aprobarea Normelor metodologice de stabilire, ajustare sau modificare a tarifelor pentru activităţile de salubrizare, precum şi de calculare a tarifelor/taxelor distincte pentru gestionarea deşeurilor şi a taxelor de salubrizare, cu modificările și completările ulterioare, precum şi de cele ale art.9 alin.(2) lit.„d” şi art.23 alin.(1) lit.„b” din Legea serviciilor comunitare de utilităţi publice nr.51/2006, cu modificările şi completările ulterioare,

Ținând cont de prevederile art.7 din Legea nr. 52/2003, privind transparența decizională în administrația publică,republicată,cu modificările și completările ulterioare,

În temeiul art. 129 alin. (2) lit. „d” coroborat cu alin. (7) lit. „n”, art. 132 și art. 139 alin. (1) din OUG 57/2019 privind codul administrativ,

**HOTĂRĂȘTE:**

**Art.1.** Se avizează ajustarea tarifului de operare al operatorului serviciului delegat, cu indicele prețurilor de consum total aferent perioadei martie 2024 – septembrie 2024, de la 705 lei/tonă, fără TVA la 714,42 lei/tonă, fără TVA, pentru sortare deșeuri de hârtie, carton, metal, plastic colectate separat, conform Fișei de fundamentare cuprinsă în anexa nr. 1.

**Art.2.** Se avizează ajustarea tarifului de operare al operatorului serviciului delegat, cu indicele prețurilor de consum total aferent perioadei martie 2024 – septembrie 2024, de la 689 lei/tonă, fără TVA la 698,53 lei/tonă, fără TVA, pentru compostare biodeșeuri colectate separat, conform Fișei de fundamentare cuprinsă în anexa nr. 2.

**Art.3.** Se avizează ajustarea tarifului de operare al operatorului serviciului delegat, cu indicele preturilor de consum total aferent perioadei martie 2024 – septembrie 2024 de la 76 lei/tonă, fără TVA la 77,02 lei/tonă, fără TVA, pentru transfer al deșeurilor reziduale, conform Fișei de fundamentare cuprinsă în anexa nr. 3.

**Art.4.** Se avizează ajustarea tarifului de operare al operatorului serviciului delegat, cu indicele preturilor de consum total aferent perioadei martie 2024 – septembrie 2024, de la 126 lei/tonă, fără TVA la 127,71 lei/tonă, fără TVA, pentru transferul deșeurilor de sticlă colectate separat conform Fișei de fundamentare cuprinsă în anexa nr. 4.

**Art.5.** Se avizează actul adiţional la Contractul nr. 1491 din 07.03.2024, conform anexei nr. 5.

**Art.6.** Anexele nr. 1 - 5 fac parte integrantă din prezenta hotărâre.

**Art.7.** Se mandatează Asociația de Dezvoltare Intercomunitară „Ecolect Mureş” prin Directorul executiv sau persoana desemnată de acesta să semneze actul adiţional la contractul de delegare, aprobat la art.5.

**Art.8.** Se mandatează Primarul comunei Acățari, să voteze în AGA ADI „Ecolect Mureş” aprobarea actului adițional conform art.5.

**Art.9.** Prezenta hotărâre se comunică Instituţiei Prefectului Judeţul Mureş şi Asociaţiei de Dezvoltare Intercomunitară “Ecolect Mureş”, care va supune aprobării în Adunarea generală actul adițional aprobat la art. 5 și răspunde de aducerea ei la îndeplinire.

 Preşedinte de şedinţă,

 Krizsán Tibor

 Contrasemnează,

 Secretar general,

 Józsa Ferenc